Udem n yal tasekla deg tmetti d ayen i d-tesnulfuy, ama d ayen i d-yettwannan s yimi neɣ d ayen yettwarun d iḍrisen. Ineggura-agi ttwaṣṣenfen neɣ ttwabḍan d tiwsatin, yal tawsit tesɛa ayen i tt-icerken d wayen i tt-iferqen ɣef tayeḍ. Ungal d tawsit tlul-d s lmendad n wayen yellan yakan d aḍris. Ma yella zik ttawin-d yemdanen ayen ttidiren d wayen ttḥulfun s talɣa n tiqsiḍin neɣ ayen s wayes ttamnen, yessugen-id wallaɣ s talɣa n tmacahut, ass-a tbeddel tmuɣuli simmal yettnerni uswir n tira yettnulfu-d umaynut.